Homo helmei

Homo helmei alebo Homo sapiens helmei (v niektorých zo širších významov je synonymom neskorý archaický Homo sapiens)  je v užšom zmysle (pôvodne) nález z lokality Florisbad (ktorý má ďalšie názvy Homo florisbadensis a Homo florisbadensis helmei, pôvodný názov znel „Homo (Africanthropus) helmei“), v širšom zmysle je to označenie pre tento a podobné nálezy z Afriky (najčastejšie sa tieto nálezy vymedzujú obdobím cca 300/270 000 – 130 000 rokov BP, novšie aj 400/300 000 – 200 000 BP), ale prípadne aj Európy a Ázie.

Nasledujúci text sa zaoberá len pojmom Homo helmei v širšom zmysle.

Charakteristika 
Homo helmei je označenie používané, ak sa tieto nálezy považujú za samostatný druh. Homo sapiens helmei je označenie, ak sa považujú za poddruh Homo sapiens. Väčšina autorov tento taxón (Homo helmei či Homo sapiens helmei) vôbec neuznáva ako separátnu skupinu a príslušné nálezy majú potom jednoducho uvedené (najmä) ako:
 súčasť Homo sapiens bez špeciálneho označenia alebo 
 súčasť sčasti Homo heidelbergensis (resp. staršie prípadne Homo erectus) a sčasti Homo sapiens bez špeciálneho označenia alebo
 súčasť Homo heidelbergensis (resp. staršie prípadne Homo erectus) bez špeciálneho označenia

Návrh vytvoriť samostatnú skupinu Homo helmei pochádza od Lahr a Foley 1994. V tomto návrhu boli zahrnuté len africké nálezy. Stringer 1996 a Lahr a Foley 1997 pridali aj ázijské a európske nálezy.

Príklady 
Príklady interpretácie Homo helmei (zoradené od najstaršieho po najnovšie):

Lahr a Foley (1997) 
Homo helmei je jedno z možných označení pre nálezy z Afriky a Európy z obdobia od MIS 8 v Afrike (t. j. od 300 000 BP) resp. MIS 7 v Európe do nejakého okamihu spadajúceho do MIS 6 (t. j. v Európe aj Afrike do 150/100 000 BP). Ako príklady nálezov sú uvedené pre Európu Ehringsdorf a Pontnewydd a pre Afriku Florisbad, Džabal Irhúd (Jebel Irhoud), Eliye Springs, Laetoli 18, Omo 2 a Singa. Všetky tieto nálezy možno alternatívne zaradiť pod Homo sapiens (Homo neanderthalensis je potom poddruh Homo sapiens) alebo pod Homo heidelbergensis. Nálezy sú charakterizované výskytom technológie typu (po anglicky-) "mode 3"
Nie je jasne formulované, či nálezy Biache, La Chaise-Suard, Bourgeois-Delauney, Krapina, Saccopastore patria podľa autorov ešte k Homo helmei alebo už k neandertálcom.
Podstata článku je tá, že podľa autorov sa z Homo heidelbergensis vyvinul Homo helmei a z neho potom aj neandertálci aj Homo sapiens.

Klein (1999)
Homo helmei zahŕňa všetky africké nálezy od 400 000 (alebo už od 600 000? – nejasne formulované) do 50 000 BP (Taxón platí len, ak sa akceptuje názor, že vlastný Homo sapiens vznikol až okolo 50 000 BP a nie už skôr).

Wood (2000) 
Homo helmei (=neskorý archaický Homo sapiens) sú nálezy medzi Homo heidelbergensis (raným archaickým Homo sapiens) a Homo sapiens. Patria sem nálezy Florisbad, Džabal Irhúd (Jebel Irhoud), Omo 2, Laetoli, Eliye Springs, Ileret (KNM-ER 999 a 3884).

McBrearty a Brooks (2000) 
Homo helmei zahŕňa len africké nálezy (300 000 BP – 130 000 BP) Eliye Springs, Florisbad (260 000 BP), Guomde (300 000 BP), Haua Fteah, Džabal Irhúd (Jebel Irhoud), Magára el-'Alijá (Mugharet el Aliya), Ngaloba (Laetoli), (?)Omo II, Porc Épic, Singa. Autori tvrdia, že tieto nálezy možno vlastne bez problémov zaradiť aj rovno pod Homo sapiens. Okrem toho dodávajú, že Lahr a Foley 1997 do Homo helmei zaradili aj európske nálezy na základe ich veku a technológie – teda nálezy z MIS 6, 7 a 8 a s technológiou „mode 3“, a že Stringer 1996 do Homo helmei zaraďuje (popri čom presne?) aj ázijské nálezy typu Ta-li (Dali), Ma-pa (Maba), Narmada a Zuttíja (Zuttiyeh).

Stringer (2002) 
Stringer 2002, ktorý sám v tomto článku Homo helmei ako taxón nepoužíva, uvádza, že vo Foley a Lahr 1997 Homo helmei vznikol v Afrika a potom sa rozšíril do Eurázie a vznikol z neho jednak (moderný) Homo sapiens a jednak Homo neanderthalensis. Preto sú u nich v pojme Homo helmei zahrnuté okrem afrických nálezov (Florisbad, Džabal Irhúd) aj európske nálezy ako Atapuerca-Gran Dolina a Ehringsdorf.  On tento scenár udalostí (teda že zo skupiny, ktorú by sme mohli označiť Homo helmei, vznikol aj neandertálec) nezdieľa. Dodáva, že vo svojom článku z roku 1996 sa nazdával, že Homo helmei mohlo spadať pod (moderného) Homo sapiens ako prechod medzi H. heidelbergensis a H. sapiens.

Lewin a Foley (2004) 
Na str. 370 (odkazujúc na Lahr a Foley 2001) sa píše, že Homo helmei zahŕňa nálezy z Afriky aj Európy (!), ktoré sú prechodom medzi starším archaickým Homo sapiens na jednej strane a Homo sapiens a Homo neanderthalensis na druhej strane.
Na str. 390 sa píše, že Homo helmei zahŕňa (len) africké nálezy Florisbad (asi 300 000 BP), Ngaloba, KNM-ER 3884 (Koobi Fora), Omo II (Kibish), viacero nálezov z Džabal Irhúd (Jebel Irhoud) a nález Herto. Nálezy Omo I, Klasies River  a Border Cave už patria k modernému Homo sapiens. 
Podľa str. 390 a 371 je Homo helmei alternatívne zaraďovaný ako Homo heidelbergensis, podľa str. 259 ako Homo sapiens.

Lahr a Foley (2004) 
Položka 7 na obrázku http://ma.prehistoire.free.fr/newtree.htm

Koltes (2004/2005) 
Homo helmei je ekvivalent "neskorého archaického Homo sapiens" (pojem Bräuera, Wooda a podobne). Do neskorého archaického Homo sapiens patria:
nálezy z Afriky 300 000 – 100 000 BP (podľa Stringera 260 000 – 130 000), a to: Laetoli (LH 18), Omo 2 (Kibish), Eliye Springs (11693), Florisbad, možno Džabal Irhúd (Jebel Irhoud), možno KNM-ER 999 (Illeret/Guomde), možno KNM-ER 3884 (Ileret/Guomde), možno Singa, možno Haua Fteah, možno Magára el-'Alijá (Mugharet el-Aliya), možno nález Herto (Homo sapiens idaltu; ale podľa Stringera tento nález parí už medzi raných moderných Homo sapiens)
prípadne aj tieto nálezy z Číny: Ma-pa (pchinjin: Maba),  Sü-ťia-jao (Xujiayao)
Nálezy Haua Fteah a Magára el-Alijá sú však pomerne mladé (Haua Fteah – vyše 90 000 alebo vyše 130 000 rokov, Magára el-Alijá –  65 000 až 90 000 rokov).
Treba poznamenať, že nie je celkom jasné, či sa podľa autora názov Homo helmei môže použiť aj keď sú do neskorého archaického Homo sapiens zahrnuté aj neafrické nálezy.

Cambridge Dictionary (2005) 
Homo helmei je navrhovaný druh priamych afrických predchodcov Homo sapiens s typovým nálezom v Florisbad. Iní autori tvrdia, že takéto nálezy patria pod Homo heidelbergensis.

Harvati (2007) 
Holmo helmei je (alternatívne k označeniu Homo rhodesiensis) označenie pre africké strednopleistocénne nálezy. Autorka toto uvádza len ako jednu z možností systému Homo.

Vančata (2007) 
Homo helmei je označenie pre africké nálezy z obdobia 300 000 – 200 000 BP, napr.?Džabal Irhúd (Jebel Irhoud) a Florisbad.

Bräuer (2007, 1996) 
V roku 2007 Bräuer uvádza, že vo Foley 2001 termín Homo helmei zodpovedá jeho (t. j. Bräuerovmu) "neskorému archaickému Homo sapiens", t. j. nasledujúcim nálezom z Afriky z rokov 400 000/300 000 BP až 200 000 BP: Džabal Irhúd, Kébibat, Omo 2, Eliye Springs, Wádí Dagadlé, Laetoli 18, Ileret (3884 a 999), Florisbad.
Dodáda, že vo Foley a Lahr (1997) sú v pojme Homo helmei zahrnuté aj európske nálezy, čo Bräuer považuje za problematické.
Okrem toho píše, že Homo helmei sa chápe buď ako predchodca len Homo sapiens, teda ako neskorý archaický Homo sapiens (tak napr. v McBrearty a Brooks 2000) alebo ako predchodca  aj Homo sapiens aj Homo neanderthalensis (tak napr. Foley and Lahr 1997).

V roku 1996 mal Bräuer datovanie posunuté. Do neskorého archaického Homo sapiens zaradil nasledujúce nálezy z Afriky z rokov 200 000 – 130 000 BP: Florisbad, Laetoli, Eliye Springs, Omo Kibish 2, Džabal Irhúd (Jebel Irhoud), pričom napr. Florisbad a Laetoli sú už prechod k anatomicky moderným ľuďom

Rightmire (2009)  
Tento článok sa síce termínom Homo helmei vôbec nezaoberá, aktualizuje ale hodnotenie (len) afrických nálezov, ktoré sa do Homo helmei u iných autorov zvyknú zaraďovať:
rod Homo:
...
Homo heidelbergensis/Homo rhodesiensis (/u Bräuera raný archaický Homo sapiens) – 700 000 – 195 000 BP; nálezy Bodo (600 000 BP), Elandsfontein (1 mil. – 600 000), Broken Hill, Ndutu, možno Eyasi, Zuttíja (Zuttiyeh, 350 000 – 300 000 BP), Omo 2 (195 000 BP)
Homo sapiens – od 270 000 BP:
bezmenná skupina: nálezy Florisbad (čiastočne je podobný aj Omo 2; 260 000 BP), LH 18 (Laetoli, podobné nálezu KNM-ER 3884), KNM-ER 3884 (270 000 BP), Omo 1, Irhúd (160 000 BP)
bezmenná skupina: nálezy Herto (160 – 154 000 BP), Singa, Aduma (ADU-VP-1/3, 105 – 79 000 BP)
...

Podľa autora teda vlastne to, čo sa radí inde do Homo helmei rozhodne treba zaraďovať priamo pod moderného Homo sapiens (okrem nálezu Omo 2 a čiastočne nálezu Florisbad), a teda Homo sapiens vznikol okolo 270 000 BP a istý čas koexistoval s Homo heidelbergensis.

Drobyševskij (2010, 2003) 
V texte z roku 2010 do Homo helmei patria všetky africké nálezy od 490 000 BP do ?35 000 BP (nejasne formulované), pričom väčšina nálezov spadá do obdobia 200 – 100 000 BP.

V texte z roku 2003 je Homo helmei (nejasne formulované) buď synonymum alebo časť taxónu Pithecanthropus steinheimensis steinheimensis zahŕňajúceho nálezy z Afriky, Európy a kont. Ázie z rokov 450 – 132 000 BP.

Wiley-Blackwell Encyclopedia of Human Evolution (2011) 
Homo helmei zahŕňa napríklad nálezy Florisbad, Džabal Irhúd (Jebel Irhoud), Ngaloba (LH 18), Omo II a Singa. Článok odkazuje na  McBrearty a Brooks (2000)

Barnard (2011) 
Homo helmei je definovaný ako "africký Homo heidelbergensis, ak je tento klasifikovaný ako samostatný druh"  (pričom Homo heidelbergensis je vymedzený 600 000 – 250 000 BP).

Porovnanie s klasifikáciou používajúcou taxón Homo heidelbergensis 
Na porovnanie si možno pozrieť, kam vyššie uvedené nálezy zaradil Thurzo 1998 (ako príklad mainstreamovej klasifikácie):
Florisbad – Homo heidelbergensis
Ngaloba (Laetoli, LH 18) – Homo heidelbergensis
Ileret (Guomde) – Homo heidelbergensis
Singa – Homo heidelbergensis
Ta-li (Dali) – Homo heidelbergensis
Ma-pa (Maba) – Homo heidelbergensis
Sü-ťia-jao (Xujiayao) – Homo heidelbergensi
Narmada – Homo heidelbergensis
Gran Dolina – Homo antecessor
Omo 2 – Homo sapiens
Džabal Irhúd (Jebel Irhoud) 1 – Homo sapiens
Haua Fteah – Homo sapiens
Magára el-'Alijá – Homo sapiens
Ehringsdorf – Homo neanderthalensis
Zuttíja – Homo neanderthalensis

Referencie 
Lahr, M.M., Foley, R.A.: Multiple Dispersals and Modern Human Origins. Evolutionary Anthropology, 1994, 3 (2): 48 – 60. (kópia aj v Ciochon, R. L., Fleagle, J. G.: The Human Evolution Source Book, 2006)
Lahr, M. M., Foley, R. A.: Mode 3 Technologies and the Evolution of Modern Humans, 1997 http://www.human-evol.cam.ac.uk/Members/Foley/pubs/97caj-Mode3.pdf
Lahr, M. M., Foley, R. A.: Mode 3, Homo helmei, and the pattern of human evolution in the Middle Pleistocene. in: Human Roots: Africa and Asia in the Middle Pleistocene, eds. Barham, L., Robson Brown, K. 2001
Lahr, M. M., Foley, R. A.: Human evolution writ small in: Nature, 431, 2004 : 1043 http://ma.prehistoire.free.fr/newtree.htm
Stringer, C.: Current issues in modern human origins. In Contemporary issues in human evolution (ed. W. Meikle, F. C. Howell & N. Jablonski), California Academy of Sciences Memoir 21, 1996, str. 115 – 134.
Stringer 2002: http://rstb.royalsocietypublishing.org/content/357/1420/563.full.pdf
McBrearty, S., Brooks, S. A.: The revolution that wasn’t: a new interpretation of the origin of modern human behavior, 2000 http://www.anth.uconn.edu/faculty/mcbrearty/Pdf/McB%20&%20Brooks%202000%20TRTW.pdf
Harvati, K.: Neanderthals and their contemporaries in: Handbook of paleoanthropology 2007
Foley 2001: http://www.human-evol.cam.ac.uk/Members/Foley/pubs/01ea-10(5-14).pdf
Bräuer: Origin of Modern Humans in: Handbook of Paleoanthropology, 2007
Bräuer: Homo sapiens, archaic in: Oxford Companion to Archaeology, 1996
McBrearty, S., Brooks, S. A.: The revolution that wasn’t: a new interpretation of the origin of modern human behavior, 2000 http://www.anth.uconn.edu/faculty/mcbrearty/Pdf/McB%20&%20Brooks%202000%20TRTW.pdf
Mai, L. L. et al.: The Cambridge Dictionary of Human Biology and Evolution, 2005
Wood, B., Richmond, B.G.: Human evolution : taxonomy and paleobiology in: J. Anat. (2000) 196, str. 19 – 60
Koltes, T.:http://ma.prehistoire.free.fr/premiers.htm 2002 – 2005 (písané 2004 alebo 2005) 
Thurzo, M.: Evolúcia človeka, 1998 http://www.infovek.sk/predmety/biologia/skripta/evolucia/6_kap.php 
Vančata, V.: Paleoantropologie a evoluční antropologie, 2007 https://web.archive.org/web/20120121084131/http://userweb.pedf.cuni.cz/kbio/Download/vancata/ucebnice_paleoantropologie_a_evolucni_antropologie_2007.pdf 2007
Rightmire, G.P.:Middle and later Pleistocene hominins in Africa and Southwest Asia 2009 http://www.pnas.org/content/106/38/16046.full
Drobyševskij, S. V.:http://antropogenez.ru/hominids/ 2010
Drobyševskij, S. V.: Kompleksnyj analiz filogenetičeskich vzaimootnošenij plio-plejstocenovych gominoidov po kraniologičeskim, osteologičeskim i paleonevrologičeskim dannym, 2003  http://www.antropos.msu.ru/soviet/DrobishevskySV.pdf
Wood, B. (ed.):Wiley-Blackwell Encyclopedia of Human Evolution, 2011
Barnard, A.: Social anthropology and human origin, 2011

Iné externé odkazy 
Zubov, A. A.: Homo helmei, 1935: Evoľucionnyje i taksonomičeskije aspekty http://antropogenez.ru/article/93/
http://www.bradshawfoundation.com/journey/origins-text.html 
Petraglia, M. D., Rose, J. I.:The Evolution of Human Populations in Arabia: Paleoenvironments, Prehistory and Genetics, 2009, str. 9 http://books.google.sk/books?id=x6o4XLIKN0UC&pg=PA9&dq=%22homo+helmei%22&hl=sk&ei=2TKLTpDxGYvZsgax0Jy3Ag&sa=X&oi=book_result&ct=result&resnum=4&ved=0CEEQ6AEwAw#v=onepage&q=%22homo%20helmei%22&f=false
Cartmill, M., Smith, F. H.: The human lineage, 2009, str. 423  http://books.google.sk/books?id=5TRHOmTUTP4C&pg=PA423&dq=%22homo+helmei%22&hl=sk&ei=JjaLTtWsCsjIsgbF0K2QAg&sa=X&oi=book_result&ct=result&resnum=3&ved=0CDoQ6AEwAjgK#v=onepage&q=%22homo%20helmei%22&f=false

Homo